জোধাবাই
জোধাবাই (১ অক্টোবর ১৫৪২ - ১৯ মে ১৬২৩), যিনি 'হীরাবাই নামেও পরিচিত, রাজস্থানের রাজপুত ঘরানার রাজা ভারমালের জ্যেষ্ঠ কন্যা। হীরাবাই ১৫৪২ খ্রিষ্টাব্দের পহেলা অক্টোবর জন্মগ্রহণ করেন। মৃত্যুবরণ করেন ১৯ মে ১৬২৩ খ্রিষ্টাব্দে, প্রায় ৮১ বছর বয়সে। তিনি রাজা ভগবান দাস এর বোন ও রাজা মানসিং এর পিসি ছিলেন। তিনি আকবরের ১ম রাজপুত স্ত্রী। সম্রাট আকবরের সাথে তার বিবাহ হয় ১৫৬২ খ্রিষ্টাব্দের ৬ই ফেব্রুয়ারি। তিনি শাহাজাদা সেলিমের অর্থাৎ‍ সম্রাট জাহাঙ্গীরের মা। তার আসল নাম রাজকুমারী হীরা কুমারী। আবার তার নাম যোধাবাঈ ছিল নাকি তা নিয়ে বির্তক রয়েছে। তবে বিয়ের পরে তিনি মরিয়ম উজ-জামানী নাম ধারণ করেন। তিনি ছিলেন 'আমের' রাজ্যের রাজকুমারী। তার মায়ের নাম হল 'ময়নাবতী' এবং তার বোনের নাম হল 'সুকন্যা দাস'। তার মৃত্যু হয়েছিল সম্ভবত ১৬২৩ খ্রিষ্টাব্দে।